Diari Oficial de la Generalitat Valenciana


Sumari del DOGV 6723, del 28-02-2012 (2012/2071)

ACORD de 21 d'octubre de 2011, del Consell, de transferència de crèdits finançats per fons europeus d'adaptació a la globalització entre el capítol IV «Transferències corrents», dels subprogrames 322.51 Foment d'ocupació i 322.53 Plans especials de suport a l'ocupació en sectors productius. Expedient 31.006/11.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6723

Data del DOGV
:   28-02-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/2071


Data del document
:   21-10-2011

Organisme emissor
:   Conselleria d'Hisenda i Administració Pública

Tipus de document
:   Acord

ACORD de 21 d'octubre de 2011, del Consell, de transferència de crèdits finançats per fons europeus d'adaptació a la globalització entre el capítol IV «Transferències corrents», dels subprogrames 322.51 Foment d'ocupació i 322.53 Plans especials de suport a l'ocupació en sectors productius. Expedient 31.006/11. [2012/2071]  
El Consell, en la reunió del dia 21 d'octubre de 2011, va adoptar l'acord següent:  
El pressupost del SERVEF, aprovat per la Llei 17/2010, de 30 de desembre, de Pressupostos de la Generalitat per a l'exercici 2011, incloïa entre altres, diverses actuacions dirigides específicament als treballadors desocupats com a conseqüència dels canvis estructurals que s'han produït en els patrons del comerç mundial a causa de la globalització i de la crisi financera i econòmica mundial.  
El SERVEF va sol·licitar ajuda financera al Fons Europeu d'Adaptació a la Globalització, per a dur a terme accions en els diferents sectors afectats pels canvis estructurals, i donar cobertura pressupostària a les actuacions proposades que incloïen a més del sector ceràmic, altres, destinades als sectors tèxtil i de la pedra natural.  
Vista l'execució de dos de les actuacions programades en el sector ceràmic i dels terminis de realització per a estes, resulta que la gestió de la línia de subvenció genèrica T7717 Pla de recol·locació de treballadors del sector ceràmic de la província de Castelló, del subprograma 322.51 Foment de l'ocupació, és inferior a la prevista; i d'altra banda, la línia de subvenció nominativa T7727 Itineraris formatius individualitzats sector ceràmic província de Castelló, del subprograma 322.53 Plans especials de suport en sectors productius, la demanda per a les accions formatives dirigides a incentivar la inserció laboral és superior a la prevista inicialment.   
A fi d'adequar la finalització de les actuacions del projecte FEAG en el sector ceràmic de la província de Castelló, i d'atendre les sol·licituds per a la formació del sector del taulell i d'altres sectors es proposa una transferència de crèdits entre les dotacions de les esmentades línies de subvenció, per import de 172.860,00 €.   
Per tot allò que s'ha exposat, el Consell, de conformitat amb el que preveuen els articles 32 i 33 del text refós de la Llei d'Hisenda Pública de la Generalitat, articles 17 i 18 de la Llei 17/2010 de Pressupostos de la Generalitat per a l'exercici 2011, el Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF, i a proposta del conseller d'Hisenda i Administració Pública, el Consell  
  
ACORDA  
  
Primer  
Transferir crèdit entre el capítol IV Transferències corrents dels subprogrames i pels imports que s'indiquen a continuació   
  
Aplicacions pressupostàries de gasto   
que disminuïxen: Import:  
98.84.00.2562.64846.3 172.860,00 €  
  
Aplicacions pressupostàries de gasto   
que augmenten: Import:  
18.33.02.4981.257.50.4 172.860,00 €  
  
Segon  
Modificar l'annex de transferències corrents dels subprogrames pressupostari 322.51 i 322,53 en les línies de subvenció i pels imports que s'indiquen:  
  
  
  
  
  
  
  
\* \* \* \* \* \* \* \* \*  
  
  
  
Valencia, 21 d'octubre de 2011  
  
La vicepresidenta i secretària del Consell,  
PAULA SÁNCHEZ DE LEÓN GUARDIOLA